Adrian Muscat huwa l-ħaddiem li tilef ħajtu wara li waqa' fuq il-post tax-xogħol qrib il-proġett tal-Park Nazzjonali Ta' Qali. Huwa kien identifikat bħala raġel ta' 40 sena li huwa missier ta' erbgħa li huwa residenti Ħal Għargħur. L-inċident seħħ fis-6.30pm. Il-Pulizija qalet li marret fuq il-post fejn sabet li nqaleb xi makkinarju li fuqu kien hemm żewġ ħaddiema. Wieħed minnhom waqa' madwar sular f'xaft dejjaq. L-uffiċjali tad-Dipartiment tal-Protezzjoni Ċivili ssejjħu fuq il-post biex jassistu flimkien ma' tim mediku mill-Isptar Mater Dei imma r-raġel ġie ċċertifikat mejjet fuq il-post. Il-ħaddiem l-ieħor, raġel ta' 35 sena li huwa residenti l-Imġarr, ittieħed l-Isptar Mater Dei bi ġrieħi gravi. Intant, l-Awtorità għas-Saħħa u s-Sigurtà fuq il-Post tax-Xogħol (OHSA) qalet li se tkun qed tkompli tinvestiga dan l-inċident wara li bdiet tagħmel dan l-Erbgħa filgħaxija. Uffiċċju tal-Komunikazzjoni tal-Pulizija Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61f3ce3084dd5_rand.td-a-rec-img{text-align:left}.td_uid_3_61f3ce3084dd5_rand.td-a-rec-img img{margin:0 auto 0 0}